
Σε µία αναμφίβολα εντυπωσιακή κίνηση προχώρησε µε την έναρξη της 
σχολικής χρονιάς το υπουργείο του Πρόδροµου Προδρόμου, που ούτεη 
«Παιδεία» ούτε και ο «Πολιτισμός» θα έπρεπε να συνοδεύουν πλέον το 
ὀνομά του. 


Με κατεπείγουσα εγκύκλιο, κάλεσε τους καθηγητές αγγλικών να σκίσουν. 
τη σελίδα 36 του βιβλίου που εκδόθηκε από το Οχίοιά ὑπίνειςίιγ Ρ/εςς 
«προτού δοθεί στους µαθητές», ενώ μετέπειτα απέσυρε εντελώς το βιβλίο 
από τα σχολεία. Το πρόβλημα µε τη συγκεκριμένη σελίδα ήταν, 
προφανώς, η αναφορά στον Κεμάλ Ατατούρκ, ως τον μεγαλύτερο ήρωα 
της Τουρκίας, Χωρίς, βέβαια, να μπορούμε να αποκλείσουµε το 
ενδεχόμενο, η πηγή της ανησυχίας τους να µην ήταν η ηρωοποίηση του 
ιδρυτή ενός κράτους, αλλά ο χαρακτηρισμός στην ίδια σελίδα των. 
µεξικανών καλλιτεχνών Φρίντα Κάλο και Ντιέγκο Ριβέρα, ὡς «ήρωες του 
κόσμου της τέχνης». 


Οι αντιφάσεις σε σχέση µε την υποκριτική ανησυχία για την πρόσβαση 
παιδιών στην εκπαίδευση σε άλλες χώρες µετις εξόφθαλµα, 
αντιδηµοκρατικές παρεμβάσεις του Υπουργείο Παιδείας, Πολιτισμού, 
Αθλητισμού και Νεολαίας στα σχολεία της Κύπρου, δεν χρήζουν. 
περαιτέρω σχολιασμού. Οι δε δηλώσεις που ακούμε κατά καιρούς ότιτο 
δημόσιο σχολείο δίνει προτεραιότητα στην ανάπτυξη της κριτικής 
σκέψης, µόνο ως ανέκδοτο μπορούν να εκληφθούν. 


